Milan Mlsna

Milan Mlsna, vlastným menom Ing. Bohumil Mlsna (* 6. november 1937, Pezinok  – † 13. december 1992, Bratislava) známy pod prezývkou Strýco Marcin z Pezinka, bol slovenský herec, ľudový rozprávač, humorista, komik, redaktor a režisér.Biografická poznámka na obale platne "Strýco Marcin. Ľudový rozprávač Milan Mlsna" (OPUS 9018 0146F) z roku 1971. 	

 Zo života 
náhľad|Hrob Milana Mlsnu v rodnom Pezinku
Jeho otec pochádzal z Českých Budějovíc no Milan Mlsna sa narodil v Pezinku, kde prežil svoje detstvo a mladosť. Verejnosti sa stal známym ako ľudový rozprávač pod pseudonymom Strýco Marcin z Pezinka. 

Jeho prvou hrou, ktorú režíroval, bola veršovaná hra Jaroslava Kvapila - Princezná púpavienka. Autorsky spolupracoval s Vladimírom Nosáľom, a ich prvý monológ pre strýca Marcina bol spracovaný na základe skeču Arkadija Rajkina „Keď horí, nehorí“. Okrem toho, že režíroval a sám hral ochotnícke divadlo, bol aj výborným tanečníkom, recitátorom a vyrábal rôzne plagáty. Navštevoval tiež starých pezinčanov a zapisoval si staré, zabudnuté zvyky a výrazy, a dokonca začal písať západoslovensko-slovenský slovník. Tento jeho vzťah k pezinskému nárečiu vyprovokoval vytvorenie postavy strýca Marcina, ktorá stavala hlavne na čare západoslovenčiny. Postavu strýca Marcina pôvodne osadil do Švajncbachu, obce blízko Pezinka, ktorá sa dnes volá Viničné (pôvodný nemecký názov tejto obce bol Schweinbach), až neskôr vystupoval pod menom Strýco Marcin z Pezinka. Počas účinkovania ako ľudový rozprávač vytvoril mnoho humorných monológov, dychoték a anekdot. Nahrávka z vystúpenia „Strýco Marcin a tetka Agneša trkocú“, vyšla aj na platni. Dlhé roky spolupracoval so Slovenským rozhlasom v reláciách Pozor zákruta a Čo týždeň nedal. 

Ako herec účinkoval aj v Radošínskom naivnom divadle.

Posledné roky svojho života prežil v Bratislave, kde aj zomrel. Pochovaný je na cintoríne v Pezinku.

 Diskografia 
 1971 Strýco Marcin - Ľudový rozprávač Milan Mlsna - Opus 9018 0146
 1973 Strýco Marcin - Keď Som Išiel Cez Ty Hory  - Opus 9138 0113
 1976 Strýco Marcin a tetka Agneša trkocú - Opus 9118 0340
 1978 Strýco Marcin koštuje - Opus 9118 0805
 1980 Dychotéka strýca Marcina - Opus 9118 0963
 1983 Nepi Marcin, nepi vodu - Opus 9137 0258, EP, spev: Milan Mlsna, Oľga Bubničová, Helena Uhríková, Karol Bubnič,  Adam Hudec, hrá Malokarpatská kapela.
 2014 Strýco Marcin, Kolekcia 1-2-3  - Opus, 3CD  (podtitul: Ľudový rozprávač Milan Mlsna)

 Filmografia 
 1976 Sváko Ragan http://www.fdb.cz/lidi/40706-milan-mlsna.html
 1980 Živá voda
 1980 Moje kone vrané - TV seriálhttp://www.csfd.cz/herec/56990-milan-mlsna/
 1983 Sojky v hlave

 Literatúra 
 Kuchyňa strýca Marcina, Hevi, 1995, ISBN 80-85518-67-8http://opac.kniznica-rv.sk/zaznam.php?vydanie=42295

 Referencie 

 Externé odkazy 
 Milan Mlsna - Pezinok.sk


 Milan Mlsna - Rodinka rozhlasových v archíve rtvs.sk

Kategória:Slovenskí filmoví herci
Kategória:Slovenskí televízni herci
Kategória:Slovenskí humoristi
Kategória:Radošinské naivné divadlo
Kategória:Osobnosti z Pezinka